**Sinteza obiecţiilor şi propunerilor la proiectul Hotărîrii Guvernului pentru aprobarea Reglementării tehnice privind siguranţa jucăriilor**

|  |  |  |  |
| --- | --- | --- | --- |
| **Nr. ord.** | **Autoritatea, instituţia** | **Conţinutul obiecţiei, propunerii** | **Concluzia**  **Argumentarea concluziei** |
| 1. | Ministerul Mediului | Ministerul Mediului, în limita competenţelor, a examinat proiectul Hotărîrii Guvernului pentru aprobarea Reglementării tehnice privind siguranţa jucăriilor şi Vă comunică despre susţinerea acestuia cu înaintarea propunerii de ordin redacţional al textului proiectului, potrivit art. 46 alin. (2) al Legii nr. 317-XV din 18.07.2003 privind actele normative ale Guvernului şi ale altor autorităţi ale administraţiei publice centrale şi locale, care prevede că textul proiectului de act normativ se elaborează cu respectarea regulilor gramaticale şi de ortografie, după cum urmează:  1. La art. 30, sintagma „de instrucţiuni şi informaţii de siguranţă" va fi modificată prin sintagma „de instrucţiunile şi informaţiile de siguranţă".  2. La art. 117, sintagma „a constatat sau a fost informat" va fi modificată prin sintagma „constată sau este informat", în conformitate cu alin. 9 din art. 46 al legii sus-menţionate, potrivit căruia verbele se utilizează la timpul prezent. | **Se acceptă** |
| 2. | Ministerul Tehnologiei Informaţiei şi Comunicaţiilor | Ministerul Tehnologiei Informaţiei şi Comunicaţiilor a examinat proiectul hotărîrii Guvernului cu privire la aprobarea Reglementării tehnice privind siguranţa jucăriilor şi comunică următoarele obiecţii şi propuneri.  1. La proiectul hotărîrii Guvernului  1.1. Suplimentar se propune de adăugat în pct.2 sbpct.1) şi punctele 83 - 86 din capitolul XVIII. Autorităţile de notificare din Reglementarea tehnică, unde se specifică despre informarea şi notificarea Comisiei Europene. | **Se acceptă** |
| 1.2. Deoarece în proiectul hotărîrii Guvernui şi în proiectul Reglementării tehnice se face referinţă la marcajul de conformitate CE, care nu este prevăzut de Legea nr.235 din 01.12.2011, propunem ca marcarea jucăriilor să fie efectuată conform prevederilor acestei Legi şi anume numai cu marca de conformitate SM. | **Nu se acceptă**  Implementarea Acordului de Asociere presupune modificarea şi armonizarea întregului cadru legal orizontal şi vertical. Astfel, a fost elaborat proiectul de modificare şi completare a Legii nr. 235 din 01.12.2011 privind activităţile de acreditare şi de evaluare a conformităţii, care stabileşte prevederi referitoare la marcajul CE.  Termenul de intrare în vigoare a proiectului de HG pentru aprobarea Reglementării tehnice privind siguranţa jucăriilor se stabileşte de 2 ani, perioadă suficientă pentru a aduce în concordanţă cadrul normativ şi pentru pregătirea agenţilor economici pentru implementarea prevederilor proiectului în cauză.  Proiectul admite punerea la dispoziţie pe piaţă a jucăriilor cu marca de conformitate SM (a se vedea pct. 3 subpct. 1) din partea dispozitivă a proiectului de Hotărîre a Guvernului. |
| 2. La Reglementarea tehnică  2.1. În pct.4 alin.2) sintagma ,,cu combustie internă” se propune de substituit cu sintagma ,,cu ardere internă”. | **Se acceptă** |
| 2.2. În pct.15 din Anexa nr.1 după cuvîntul ,,CD-urile” se propune de adăugat sintagma ,,stick-uri memorie USB”. | **Se acceptă** |
| 2.3. În pct.3.2 şi 4.2 din Anexa nr.6 prevederea: Producătorul întocmeşte o declaraţie de conformitate scrisă pentru un model de produs şi o păstrează la dispoziţia Agenţiei pentru Protecţia Consumatorilor pe o perioadă de 10 ani după introducerea pe piaţă a jucăriei se propune de expus în altă redacţie: Producătorul întocmeşte o declarație de conformitate scrisă pentru fiecare model de jucărie şi o păstrează pe o perioadă de 10 ani după introducerea pe piaţă a modelului de jucărie, deoarece prevederea că: O copie a declaraţiei de conformitate este pusă la dispoziţia Agenţiei pentru Protecţia Consumatorilor, la cerere este menţionată mai jos. | **Nu se acceptă**  Aceste prevederi sunt menţionate separat, pentru a fi clare, concrete şi foarte bine specificate. |
| 3. | Ministerul Dezvoltării Regionale şi Construcţiilor | Lipsa de obiecţii şi propuneri |  |
| 4. | Ministerul Muncii, Protecţiei Sociale şi Familiei | Lipsa de obiecţii şi propuneri |  |
| 5. | Ministerul Transporturilor şi Infrastructurii Drumurilor | Lipsa de obiecţii şi propuneri |  |
| 6. | Institutul Naţional de Standardizare | Lipsa de obiecţii şi propuneri |  |
| 7. | Institutul Naţional de Metrologie | Lipsa de obiecţii şi propuneri |  |
| 8. | Confederaţia Naţională a Sindicatelor | Confederaţia Naţională a Sindicatelor din Moldova a examinat proiectul Hotărîrii Guvernului pentru aprobarea Reglementării tehnice privind siguranţa jucăriilor, elaborat în scopul îndeplinirii prevederilor din Planul național de acțiuni pentru implementarea Acordului de Asociere Republica Moldova - Uniunea Europeană în perioada 2014-2016 (pct.173), aprobat prin Hotărîrea Guvernului nr. 808 din 07.10.2014 și din Planul național de armonizare a legislației pentru anul 2015 (pct. 51), aprobat prin Hotărîrea Guvernului nr. 16 din 26.02.2015 şi vă comunicăm că îl susținem în general. | **Se acceptă** |
| Totodată, propunem operarea următoarelor modificări:  1. La pct. 23, capitolul, V, sintagma „instrucţiuni şi informaţii de siguranţă” propunem de substituit cu sintagma „instrucţiuni şi informaţii de siguranță și sănătate a utilizatorilor sau a părților terțe”; | **Nu se acceptă**  Avînd în vedere angajamentele stabilite în Acordul de Asociere, Republica Moldova urmează să transpună în totalitate acquis-ul comunitar. Astfel, proiectul de Hotărîre de Guvern transpune în totalitate Directiva 2009/48/CE, care prevede doar sintagma „instrucţiuni şi informaţii de siguranţă”, fără a specifica „instrucţiuni şi informaţii de sănătate”. Republica Moldova ar trebui să evite stabilirea unor cerinţe suplimentare, pentru a nu crea bariere tehnice în calea comerţului. |
| 2. La pct. 49, capitolul, XI, în sintagma „respectă, în întregime sau parțial, standardele” propunem de exclus sintagma „sau parțial”; | **Nu se acceptă**  Standardele pot stabili specificaţii tehnice care acoperă toate cerinţele care se referă la un produs. Produsele sunt diferite, proiectate diferit, astfel încît acestea ar putea să corespundă parţial cerinţelor standardului şi nu cerinţelor în întregime. |
| 3. La pct.5, Anexa nr. 2, în sintagma „să se reducă, pe cît posibil, atunci cînd sînt folosite conform instrucțiunilor de utilizare, pericolul de a-și pierde starea de plutire și sprijinul acordat copilului”, propunem de substituit cu sintagma cu „să se reducă, la minimum, pericolul de a-și pierde starea de plutire și sprijinul acordat copilului, atunci cînd sînt folosite conform informaţiilor și instrucţiunilor de siguranță și sănătate a utilizatorilor”; | **Nu se acceptă**  Cerinţele speciale de siguranţă nu pot fi modificate, acestea se transpun în totalitate pentru a nu crea bariere tehnice în calea comerţului. Astfel, Directiva 2009/48/CE, prevede doar sintagma „instrucţiuni şi informaţii de siguranţă”, fără a specifica „instrucţiuni şi informaţii de sănătate”. |
| 4. La pct.7, Anexa nr. 2, în sintagma „ astfel încît să reducă la minimum riscul de răniri fizice” propunem de a completa cu sintagma „să elimine sau” după cuvîntul „încît”; | **Nu se acceptă**  Cerinţele speciale de siguranţă nu pot fi modificate, acestea se transpun în totalitate pentru a nu crea bariere tehnice în calea comerţului. |
| 5. La pct.2, Anexa nr. 5, în sintagma „acolo unde este cazul sînt însoțite de instrucțiuni de utilizare care atrag atenția asupra necesității verificării și întreținerii periodice a părților principale, propunem de substituit cu sintagma „sînt însoțite de instrucțiuni adecvate de utilizare privind verificările și întreținerile periodice ale părților principale”. | **Nu se acceptă**  Avînd în vedere angajamentele stabilite în Acordul de Asociere, Republica Moldova urmează să transpună în totalitate acquis-ul comunitar. Astfel, proiectul de Hotărîre de Guvern transpune în totalitate Directiva 2009/48/CE, fără a fi modificate prevederile în cauză. |
| Considerăm că armonizarea legislaţiei Republicii Moldova cu legislaţia comunitară va completa cerinţele esenţiale de siguranţă pentru jucării pentru a se adapta progresului ştiinţific, cerinţelor pieţei şi pentru a asigura protecţia sănătăţii şi securităţii copiilor, care reprezintă un grup vulnerabil de utilizatori. | **Se acceptă** |
| 9. | Confederaţia Naţională a Patronatului | Cu referinţă la proiectul Hotărîrii Guvernului pentru aprobarea Reglementării tehnice privind siguranţa jucăriilor, AIR-ul căruia a fost examinat în cadrul şedinţei Grupului de Lucru privind reglementarea activităţii de întreprinzător din 17.06.2015, Confederaţia Naţională a Patronatului din Republica Moldova va susţine hotărîrea GL după examinarea nemijlocită a Proiectului, cu propunerile şi obiecţiile prezentate în cadrul următoarei şedinţe. | **Se acceptă** |
| 10. | Asociaţia Patronală în domeniul Conformităţii Produselor din Republica Moldova | Asociaţia Patronală în domeniul Conformităţii Produselor din Republica Moldova Vă informează despre unele tendinţe negative în promovarea de către unele autorităţi publice a analizelor impactului de reglementare şi a proiectelor de acte legislative în realizarea Planului naţional de acţiuni privind implementarea Acordului de Asociere Republica Moldova – Uniunea Europeană fără a ţine cont de interesele naţionale. Astfel, în legislaţia autohtonă se transpun în direct unele prevederi din directivele şi deciziile Parlamentului European şi a Consiliului, asigurând trecerea liberă a produselor cu marcajul CE, fără a întreprinde măsuri adecvate în vederea protecţiei pieţii interne de produse periculoase pentru viaţa şi sănătatea consumătorilor, neconforme, contrafăcute. Suntem de părerea că admiterea formală pe piaţa internă a produselor cu marcajul CE nu dă garanţii că acestea sunt originale. Totodată, considerăm că importul liber a produselor cu marcajul CE nu ar trebui să stopeze importul mărfurilor din alte ţări ale lumii, care în dependenţă de nivelul de risc implicat şi cu nivelul de siguranţă impus să fie supuse procedurilor de evaluare a conformităţii prevăzute de legislaţia în vigoare. Este absolut necesar ca importul mărfurilor pe piaţa internă să fie supus controlului de către organele de supraveghere a pieţei la hotarul vamal al Republicii Moldova în vederea executării condiţiilor de punere la dispoziţie pe piaţă a produselor, prevăzute în art. 25 din Legea nr. 235 din 01.12.2011 privind activităţile de acreditare şi de evaluare a conformităţii. Lipsa unui control eficient la hotarul vamal ar duce la incapacitatea organelor de supraveghere a pieţei de a proteja piaţa internă de produse neconforme, contrafăcute, periculoase pentru viaţa şi sănătatea consumatorilor. | **Nu se acceptă**  Realizarea procedurilor de evaluare a conformităţii şi de aplicare a marcajului CE constituie obligaţia exclusivă a producătorilor. Importatorii vor avea obligaţia înainte de a introduce produsele pe piaţă de a se asigura că producătorii au îndeplinit procedurile de evaluare a conformităţii produselor, asigurîndu-se că produsele sunt sigure.  Dublarea procedurilor de evaluare a conformităţii, va contribui la creşterea costurilor produselor introduse pe piaţă.  La moment organismele de evaluare a conformităţii nu pot acoperi toate cerinţele stabilite în proiectul de reglementare tehnică, deaceea se stabilesc prevederi pentru introducerea pe piaţă a jucăriilor însoţite de marcajului CE.  Organismele de evaluare a conformităţii efectuează evaluarea conformităţii produselor înainte de introducerea pe piaţă a produselor, dar nu la etapa cînd produsele se află la hotarul vamal. |
| În contextul celor expuse, astfel de temeri se observă şi în AIR asupra proiectului Hotărârii Guvernului pentru aprobarea Reglementării tehnice privind siguranţa jucăriilor prezentat spre examinare în şedinţa Grupului de lucru din 17.06.2015.  Obiectul de reglementare a eventualelor Reglementări tehnice este unul formal atâta timp cât Republica Moldova nu dispune de laboratoare acreditate care ar exercita încercări pe toţi parametri stipulaţi în standardele de referinţă. Pentru a organiza astfel de laboratoare este necesar de a investi sume impunătoare de valută (care în AIR nu sunt estimate). În textul AIR la capitolul evaluarea conformităţii jucăriilor se utilizează doar noţiunea de OEC notificate, ceia ce presupune că în condiţiile în care Centrul Naţional de Acreditare MOLDAC până în prezent nu este recunoscut multilateral, organismele naţionale î-şi pierd capacitatea de a participa la evaluarea conformităţii produselor importate sau exportate şi până la recunoaşterea multilaterală ar trebui să apelăm la OEC străine şi astfel vom asista la distrugerea sistemului naţional de evaluare a conformităţii. | **Se acceptă parţial**  Avînd în vedere că laboratoarele de încercări naţionale, la moment nu pot efectua încercări la toţi parametri stabiliţi în proiectul de reglementare tehnică, se stabilesc norme pentru introducerea pe piaţă a jucăriilor cu marcajul CE.  Producătorii naţionali pot apela la organisme de evaluare a conformităţii notificate din ţările Uniunii Europene, în cazul în care vor exporta produsele lor pe pieţele UE.  Astfel, se creează premise oportune şi în cazul exportului, dar şi în cazul importului, avînd în vedere că produsele însoţite de marcajul CE introduse pe piaţă, vor fi produse sigure. |
| Reieşind din cele expuse Rog ca la examinarea AIR şi a proiectelor de acte legislative să se ia în vedere şi interesele naţionale, inclusiv să se respecte prevederile Legii nr.235 din 20.07.2006 cu privire la principiile de bază de reglementare a activităţii de întreprinzător faţă de producătorii autohtoni şi organismele de evaluare a conformităţii naţionale. | **Se acceptă** |
| 11. | Agenţia pentru Protecţia Consumatorilor | Agenția pentru Protecția Consumatorilor consideră oportun redactarea Reglementării tehnice privind siguranța jucăriilor cu introducerea și explicarea la pct. 5 a noțiunilor de organism notificat, migrarea substanțelor, și CMR regăsite în conținutul reglementării tehnice enunțate. | **Nu se acceptă**  Noţiunea de organism notificat este specificată în alte acte normative (Hotărîrea Guvernului cu privire la aprobarea Regulamentului privind procedurile de evaluare a conformităţii produselor industriale din domeniul reglementat (module) nr. 49 din 15.01.2013) şi nu necesită a fi introdusă în proiectul de Reglementare tehnică. Migrarea substanţelor nu constituie noţiune şi nu este specificată ca noţiune în Directiva 2009/48/CE. Abrevierea CMR este desfăşurată prima dată în pct. 3 partea III din Anexa nr. 2 la reglementarea tehnică privind siguranţa jucăriilor şi se referă la substanţele clasificate drept cancerigene, mutagene sau toxice pentru reproducere. |
| Întru armonizarea prevederilor punctelor 11, 22 și 30 ale Reglementării tehnice supuse consultărilor publice cu prevederile art. 25 alin. (3) al Legii nr. 105-XV din 13.03.2003 privind protecția consumatorilor se recomandă includerea obligativității informării consumatorilor și despre compoziţie, eventualele riscuri, modul de utilizare, de manipulare, de depozitare, de conservare sau de păstrare, ţara producătoare, termenul de garanţie, durata de funcţionare, termenul de valabilitate şi data fabricării. | **Nu se acceptă**  Avînd în vedere angajamentele stabilite în Acordul de Asociere, Republica Moldova urmează să transpună în totalitate acquis-ul comunitar. Astfel, proiectul de Hotărîre de Guvern transpune în totalitate Directiva 2009/48/CE, fără a fi stabilite prevederi suplimentare, pentru a nu crea bariere tehnice în calea comerţului. |
| Din contextul curgerii gîndurilor reiese că a fost redactat eronat următoarele enunțuri, recomandîndu-se ca prevederile pct-lui 36 a se modifica „Agenţii economici trebuie să poată prezenta informațiile prevăzute la pct. 36” cu „Agenţii economici trebuie să poată prezenta informațiile prevăzute la pct. 35”, conținutul pct-lui 133 “În cazul în care, pe parcursul evaluării menţionate la pct. 133” cu “În cazul în care, pe parcursul evaluării menţionate la pct. 132”, la pct. 139 a se redacta “Informațiile menționate la pct. 139” cu “Informațiile menționate la pct. 138”, specificațiile pct-lui 143 “În cazul în care neconformitatea menționată la pct. 143” a fi redactate cu “În cazul în care neconformitatea menționată la pct. 142”, conținutul Anexei nr. 5, partea A, “Restricțiile privind utilizatorul menționate la pct. 43” a fi redactat cu “Restricțiile privind utilizatorul menționate la pct. 42”. | **Se acceptă** |
| Agenția pentru Protecția Consumatorilor consideră oportun, în scopul asigurării unui nivel înalt de siguranță a jucăriilor, completarea pct-lui 39 cu prevederile pct. 2 din anexa nr. 2 a Reglementării tehnice aprobată prin HG nr. 83 din 31.01.2008 cu privire la aprobarea Reglementării Tehnice ”Jucării. Cerinţe de securitate”, precum “gradul de pericol pe care îl prezintă o jucărie trebuie determinat în funcţie de capacitatea utilizatorului sau, unde este cazul, a supraveghetorilor acestora de a face faţă pericolului. Această condiţie trebuie aplicată în special jucăriilor care, prin concepţie, dimensiuni şi caracteristici, sînt destinate folosirii de către copiii mai mici de 36 de luni”. | **Nu se acceptă**  În conformitate cu art. 410 din Acordul de Asociere RM-UE, „*Republica Moldova va asigura implementarea efectivă a legislației naționale armonizate și va întreprinde orice acțiuni necesare pentru a reflecta evoluțiile care au loc în legislația Uniunii în legislația sa națională care reglementează aspectele legate de comerț prevăzute în Titlul V (Comerțul și aspectele legate de comerț) ale prezentului Acord*”. Astfel, în proiectul actului normativ naţional se transpun prevederile Directivei 2009/48/CE consolidate. |
| Întru evitarea situațiilor de interpretare echivocă a prevederilor pct. 46 se propune excluderea sintagmei “după caz”. | **Nu se acceptă**  Deoarece o jucărie poate fi însoţită de un avertisment sau de către mai multe avertismente. |
| Avertismentele, în conformitate cu prevederile pct. 47, care determină decizia de a cumpăra jucăria, cum ar fi cele care specifică vârsta minimă și maximă a utilizatorului și celelalte avertismente aplicabile prevăzute în Anexa nr. 5 a proiectului de Reglementare tehnică, sunt indubitabil oportune, însă recomandăm modificarea expresiei “inclusiv atunci când cumpărarea se face prin mijloace electronice” cu “inclusiv atunci când cumpărarea se face prin intermediul comerțului electronic”. | **Se acceptă** |
| Prevederile pct-lui 58 a proiectului de Reglementare tehnică stipulează că “Marcajul CE este singurul marcaj care atestă conformitatea jucăriilor cu cerinţele aplicabile prevăzute de prezenta reglementare tehnică”, fapt ce vine în contradicție cu prevederile pct-le 3.1 și 4 ale proiectului de HG pentru aprobarea Reglementării tehnice privind siguranța jucăriilor, precum și cu prevederile Legii nr. 235 din 01 decembrie 2011 privind activitățile de acreditare și de evaluare a conformității. | **Nu se acceptă**  Implementarea Acordului de Asociere presupune modificarea şi armonizarea întregului cadru legal orizontal şi vertical. Astfel, a fost elaborat proiectul de modificare şi completare a Legii nr. 235 din 01.12. 2011 privind activităţile de acreditare şi de evaluare a conformităţii, care stabileşte prevederi referitoare la marcajul CE. În acelaşi timp, în partea dispozitivă a proiectului de hotărîre este prevăzut că prevederile marcajului CE se aplică şi mărcii SM, pînă la semnarea Acordului privind evaluarea conformităţii şi acceptarea produselor industriale RM-UE. (a se vedea pct. 3 subpct. 6)). |
| Se consideră oportun modificarea conținutului “Jucăriile care au aplicat marcajul CE respectă prezenta reglementare tehnică” cu “Jucăriile care au aplicat marcajul CE se prezumă că respectă prezenta reglementare tehnică”, conținut regăsit în pct. 60. Totodată se consideră necesar completarea capitolului XIII cu recomandări privind aspectul grafic al marcajului CE, întru excluderea eventualei confundării cu marcajul – China Export. | **Nu se acceptă**  Prin aplicarea marcajului CE, producătorul poartă responsabilitatea pentru conformitatea jucăriilor cu cerinţele reglementării tehnice, acesta îndeplinind procedurile de evaluare a conformităţii. Aplicarea marcajului CE atestă faptul că jucăriile introduse pe piaţă sunt sigure. Astfel, aplicarea marcajului CE nu presupune prezumţia că respectă cerinţele reglementării tehnice, dar anume că respectă cerințele reglementării tehnice.  Aspectul grafic al marcajului CE este reglementat în proiectul de modificare a Legii nr. 235 din 01.12.2011, care prezintă cadrul orizontal de reglementare. |
| Conținutul pct-lui 10, cap. I al Anexei nr. 2, este evaziv, întrucît nu sunt specificate valorile maxime admisibile ale zgomotului de impulsuri și ale zgomotului prelungit. Se propune păstrarea valorilor specificate în pct. 1 lit. k), cap. II, Anexa 2 al HG nr. 83 din 31.01.2008 prin care se concretizează că „nivelul zgomotului sau sunetelor provocate de jucării, prevăzut pentru jucăriile utilizate în încăperi (cu excepţia celor muzicale), nu trebuie să depăşească 65 dBA, pentru cele destinate utilizării în afara încăperilor 75 dBA jucăriile care emit un sunet trebuie să fie concepute şi fabricate astfel încît valorile maxime ale zgomotului de impulsuri şi ale zgomotului prelungit pe care îl emit să nu poată afecta auzul copiilor. Nivelul presiunii sonore în benzile octave cu frecvenţa metrică medie în Hz 31,5, 63, 125, 250, 500, 1000, 2000, 4000, 8000 este de 93, 79, 70, 63, 58, 55, 52, 50, 49. Nivelul sunetului şi nivelul echivalent de sunet este de 65 dBA, iar nivelul maximal al sunetului – 75 dBA”. | **Nu se acceptă**  În conformitate cu art. 410 din Acordul de Asociere RM-UE, „*Republica Moldova va asigura implementarea efectivă a legislației naționale armonizate și va întreprinde orice acțiuni necesare pentru a reflecta evoluțiile care au loc în legislația Uniunii în legislația sa națională care reglementează aspectele legate de comerț prevăzute în Titlul V (Comerțul și aspectele legate de comerț)ale prezentului Acord*”. Astfel, în proiectul actului normativ naţional se transpun prevederile Directivei 2009/48/CE consolidate.  Valorile maxime admisibile ale zgomotului sunt specificate în standardele armonizate care asigură prezumţia de conformitate cu cerinţele esenţiale stabilite în reglementarea tehnică. |
| Titlul tabelului nr. 3 al cap. III, Anexa nr. 2 este redactat eronat deoarece jucăriile nu migrează, substanțele din compoziția acestora pot avea proprietatea de a migra, stabilindu-se limite pentru aceasta. Se propune redenumirea tabelului enunțat prin substituirea sintagmei „Limitele de migrare ale jucăriilor ...” prin „Limitele de migrare ale elementelor chimice din componența jucăriilor ...”. Pledoaria întru susținerea celor argumentate este că cele 19 poziții din tabel sunt metale care pot complexa sau intra în compoziția sărurilor organice sau anorganice. | **Se acceptă** |
| La capitolul V, Anexa 2, pentru jucăriile textile sau cu umplutură moale se propune introducerea elementelor suplimentare de identificare și caracteristici care se indică pe etichetă pentru informarea consumatorilor prin indicarea modului de întreţinere pentru produsele textile a simbolurilor prevăzute de standardul naţional SM SR EN ISO 3758:2006. | **Nu se acceptă**  Anexa nr. 2 stabileşte cerinţele speciale de siguranţă pe care trebuie să le îndeplinească jucăriile fără să reglementeze conţinutul etichetelor. |
| Se consideră că este slab argumentată justificarea vîrstei utilizatorilor jucăriilor în partea B a Anexei nr. 5 fiind dificil identificarea și categorisirea unor jucării, de către autoritățile de supraveghere a pieței și organismelor de certificare, care dispun de simbolul grafic 0-3 interzis propunîndu-se ca gradul de pericol pe care îl prezintă o jucărie să fie determinat în funcţie de capacitatea utilizatorului sau, unde este cazul, a supraveghetorilor acestora de a face faţă pericolului. Această condiţie fiind aplicabilă în special jucăriilor care, prin concepţie, destinație, dimensiuni, construcție şi caracteristici, sînt destinate folosirii de către copiii mai mici de 36 luni. | **Nu se acceptă.**  Republica Moldova are angajamente de a transpune în totalitate acquis-ul comunitar. Normele stabilite în Anexa nr. 5 partea B sunt preluate din Directiva 2009/48/CE consolidată. |
| 12. | Centrul Naţional de Acreditare MOLDAC | La pct. 85 se face referinţă greşită la punctul în care se menţionează evaluarea şi monitorizarea. | **Se acceptă**, a fost redactat |
| La pct. 89 de completat în următoarea redacţie ”Evaluarea conformităţii se efectuează de către organismele de evaluare a conformităţii acreditate de către Centrul naţional de Acreditare MOLDAC în temeiul Legii nr. 235 din 01.12.2011 privind activităţile de acreditare şi de evaluare a conformităţii”. | **Nu se acceptă**  Pct. 89 reglementează cerinţele pe care trebuie să le îndeplinească un organism de evaluare a conformităţii pentru a fi notificat. Îndeplinirea procedurilor de evaluare a organismelor de evaluare a conformităţii se realizează de către organismul naţional de acreditare (pct. 84 şi pct. 85 din proiectul HG). |
| 13. | Organismul de certificare în producţie, servicii şi sisteme de management „Trans-Standard” | 1. Pct. 74, capitolul XVI. Examinare CE de tip, se expune în următoarea redacţie: 74. Certificatul de examinare CE de tip include o trimitere la prezenta reglementare tehnică, documentul normativ, domeniul certificării, o descriere a jucăriei, inclusiv dimensiunile acesteia (după caz) şi o listă a încercărilor efectuate făcînd referinţă la raportul de încercări relevant. Argumente: Aplicarea imaginii colorate pe blancheta certificatului de examinare de tip va produce efecte negative în activitatea de certificare a organismului de certificare deoarece aceasta provoacă unele dificultăţi pentru îndeplinirea ei. Descrierea jucăriei, inclusiv imaginea ei este detaliat indicată şi descrisă în dosarul solicitantului. Informaţia dată se păstrează în arhiva Organismului de certificare timp de 10 ani, conform standardului de referinţă SM SR EN ISO/CEI 17065:2013, pct. 7.12.3. Totodată informaţia dată se regăseşte în documentaţia tehnică la jucăria dată. | **Nu se acceptă**  Republica Moldova are angajamente de a transpune în totalitate Directiva 2009/48/CE. Astfel, în proiectul de Hotărîre de Guvern nu pot fi stabilite prevederi contradictorii, pentru a nu crea bariere tehnice în calea comerţului. |
| 1. Proiectul pentru aprobarea Reglementării tehnice privind siguranţa jucăriilor nu prevede evaluarea conformităţii jucăriilor importate care nu deţin marca de conformitate CE. Procedurile prevăzute de proiect se pot aplica numai la producerea jucăriilor. | **Nu se acceptă**  Responsabilitatea pentru realizarea procedurilor de evaluare a conformităţii aparţine în exclusivitate producătorului, care cunoaşte cel mai bine cum a fost fabricat produsul. Astfel, importatorul are obligaţia doar de a asigura că producătorul a îndeplinit procedurile de evaluare a conformităţii relevante. |
| Reieşind din situaţia economică şi socială a Republicii Moldova considerăm prematur implementarea prevederilor proiectului dat. Termenul de intrare în vigoare a acestei reglementări necesită a fi prelungit. Este necesar de instituit mecanisme care ar proteja piaţa internă de produse contrafăcute şi care ar crea bariere în calea comerţului. | **Nu se acceptă**  Termenul de intrare în vigoare a proiectului de HG este de 2 ani, perioadă suficientă pentru a aduce în concordanţă cadrul normativ şi pentru pregătirea agenţilor economici pentru implementarea prevederilor proiectului în cauză. |
| 14. | Laboratorul de încercări din cadrul Societăţii pe acţiuni „Aschim” | Lipsa de obiecţii şi propuneri |  |